Nodarbinātības valsts aģentūra

PĀRSKATS PAR DARBA TIRGUS SITUĀCIJU VALSTĪ (2025. GADA MARTS)

RĪGA, 2025. GADA 29. APRĪLĪ

Pārskats par bezdarba situāciju valstī tiek ievietots Nodarbinātības valsts aģentūras (turpmāk – NVA) mājaslapā kopš 2011.gada augusta. Pārskata sagatavošanā ir izmantota NVA rīcībā esošā informācija par NVA reģistrētajiem klientiem un brīvajām darba vietām. Pārskats sniedz informāciju par aktuālo situāciju darba tirgū, reģistrēto bezdarbnieku portretu, reģistrētajām brīvajām darba vietām un informāciju par NVA īstenotajiem pasākumiem.

© Nodarbinātības valsts aģentūra, 2025

K.Valdemāra ielā 38 k-1, Rīgā, LV – 1010

Tālrunis: 371-25685334

E-pasts: [nva@nva.gov.lv](mailto:nva@nva.gov.lv)

Interneta vietne: <http://www.nva.gov.lv/>

Ziņojumu sagatavoja: E. Jurjāne

Publicēšanas un citēšanas gadījumā atsauce ir obligāta.

Saturs

[INFORMĀCIJAS KOPSAVILKUMS 3](#_Toc196491539)

[LIETOTIE SAĪSINĀJUMI UN APZĪMĒJUMI 4](#_Toc196491540)

[REĢISTRĒTĀ BEZDARBA LĪMENIS UN BEZDARBNIEKU SKAITS LATVIJĀ 5](#_Toc196491541)

[REĢISTRĒTĀS DARBA VIETAS VALSTĪ 18](#_Toc196491542)

[INFORMĀCIJA PAR NVA ĪSTENOTAJIEM PASĀKUMIEM UN DARBIEKĀRTOŠANĀS 24](#_Toc196491543)

[APKOPOJOŠĀ STATISTIKA 28](#_Toc196491544)

# INFORMĀCIJAS KOPSAVILKUMS

* Salīdzinot 2025. gada marta beigas ar atbilstošo periodu pirms gada, **reģistrētā bezdarba līmenis** samazinājies par 0,3% punktiem - (no 5,8% uz 5,5%).
* NVA uzskaitē 2025. gada marta beigās bija - reģistrēti **47 897** bezdarbnieki. Salīdzinot ar 2024. gada marta beigām, tas ir par **2 841** cilvēku jeb 5,6% mazāk.
* 2025. gada 3 mēnešos NVA reģistrētas **26 598** **jaunas brīvās darba vietas**, kas ir par 4 209 jeb 18,8% **vairāk**, salīdzinot ar 2024. gada 3 mēnešiem. 2025. gada marta beigās bija reģistrētas **aktuālas 13 721 brīvā darba vieta**, kas ir par 5 849 jeb 29,9% **mazāk**, salīdzinot ar 2024. gada martu.
* Kopumā 2025. gada 3 mēnešos **bezdarbnieka statuss** piešķirts **25 004** personām, kas ir, par 513 personu vairāk (+2,1%), salīdzinot ar iepriekšējā gada atbilstošo periodu. Savukārt, **bezdarbnieka statuss** noņemts **23 804** personām, kas ir, par 363 personām mazāk (-1,5%), salīdzinot ar 2024. gada atbilstošo periodu. Statusa zaudēšanas iemesli: 60,0% iekārtojās darbā, 26,1% nepildīja pienākumus, 13,0% bija cits iemesls, savukārt 0,9% sasniedza vecuma pensijas vecumu.
* Vidējais bezdarba ilgums 2025. gada marta beigās bija **129 dienas** jeb 4 mēneši, kas, salīdzinot ar atbilstošo periodu pirms gada, ir par **1 dienu vairāk**.
* 2025. gada 3 mēnešos dalību **NVA pasākumos uzsāka/saņēma pakalpojumus** (t.sk. KPP un karjeras konsultācijas) **18 858 personas** (unikālās personas), kas piedalījās **29 691 aktivitātē**.
* 2025. gada 3 mēnešos **darbā iekārtojušies 14 274** bezdarbnieks, no tiem **1 757 (12,3%)** bezdarbnieki ir **iekārtojušies darbā pēc kāda aktīvā NVA pasākuma pabeigšanas** (izņemot KPP, informatīvās dienas, e – apmācības, e-karjeras pašizspēte). Vidējais darbā iekārtošanās ātrums (mediāna) 2025. gada marta beigās bija **104 dienas**, kas, salīdzinot ar atbilstošo periodu pirms gada – darbā iekārtojās par **6 dienām** vēlāk.

# LIETOTIE SAĪSINĀJUMI UN APZĪMĒJUMI

|  |  |
| --- | --- |
| **Bezdarbnieks** | - persona, kas pēc reģistrēšanās NVA atbilstoši [Bezdarbnieku un darba meklētāju atbalsta likuma](https://likumi.lv/doc.php?id=62539) nosacījumiem ir ieguvusi bezdarbnieka statusu |
| **Darba meklētājs** | - persona, kas pēc reģistrēšanās NVA atbilstoši [Bezdarbnieku un darba meklētāju atbalsta likuma](https://likumi.lv/doc.php?id=62539) nosacījumiem ir ieguvusi darba meklētāja statusu |
| **Ilgstošais bezdarbnieks** | - ilgstošais bezdarbnieks ir reģistrēts bezdarbnieks, kurš Nodarbinātības valsts aģentūras uzskaitē ir ilgāk par gadu |
| **Bezdarbnieks ar invaliditāti** | - par bezdarbnieku ar invaliditāti tiek uzskatīti reģistrēts bezdarbnieks, kuram ir aktuāla invaliditāte |
| **Persona pēc bērna kopšanas atvaļinājuma** | - par personu pēc bērna kopšanas atvaļinājuma tiek uzskatīts reģistrēts bezdarbnieks, kuram ģimenes jaunākais bērns ir vecumā līdz 2 gadiem |
| **Pirmspensijas vecuma bezdarbnieks** | - reģistrēts bezdarbnieks, kuram līdz valsts vecuma pensijas sasniegšanai nepieciešamajam vecumam atlikuši ne vairāk kā 5 gadi |
| **Persona pēc atbrīvošanas no ieslodzījuma vietas** | - par personu pēc atbrīvošanas no ieslodzījuma vietas tiek uzskatīts reģistrēts bezdarbnieks vienu gadu no brīža, kad persona atbrīvota no ieslodzījuma |
| **Jaunietis – bezdarbnieks** | - reģistrēts bezdarbnieks vecuma grupā 15 – 24 gadi |
| **Bezdarba ilgums** | - par bezdarba ilgumu tiek uzskatīts periods no bezdarbnieka statusa iegūšanas dienas līdz dienai, kad pieņemts lēmums par bezdarbnieka statusa zaudēšanu |
| **Unikāla persona** (dalība pasākumos) | - konkrēta persona (identificējot pēc personas koda) |
| **CVVP** | - CV un vakanču portāls |
| **KPP** | - Konkurētspējas paaugstināšanas pasākumi |
| **LR** | - Latvijas Republika |
| **NVA** | - Nodarbinātības valsts aģentūra |

# REĢISTRĒTĀ BEZDARBA LĪMENIS UN BEZDARBNIEKU SKAITS LATVIJĀ

|  |  |
| --- | --- |
|  | Attēls 1. |
| Reģistrētā bezdarba līmenis valstī 2025. gada marta beigās bija 5,5% (reģistrēto bezdarbnieku īpatsvars darbspējas vecumā ekonomiski aktīvo iedzīvotāju kopskaitā).  Zemākais bezdarba līmenis 2025. gada martā reģistrēts Rīgas reģionā – 4,0%, bet augstākais bezdarba līmenis bija Latgales reģionā – 11,4%. Vidzemes reģionā bezdarba līmenis marta beigās bija 5,0%, Kurzemes reģionā – 6,2% un Zemgales reģionā – 5,4%. |  |

|  |
| --- |
| *Attēls 2.* |
| Reģistrētā bezdarba līmenis reģionos |
| \*Statistisko reģionu sadalījums atbilstoši Ministru kabineta rīkojumam Nr.746 (16.11.2023) |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| *Tabula 1.* | | | | | | | | | | | | |
| Reģistrētā bezdarba līmenis mēneša beigās, % | | | | | | | | | | | | |
| *Mēneši* | | | | | | | | | | | | |
| *Gadi* | **Jan** | **Feb** | **Mar** | **Apr** | **Mai** | **Jūn** | **Jūl** | **Aug** | **Sep** | **Okt** | **Nov** | **Dec** |
| 2015 | 9,0 | 9,1 | 9,2 | 8,8 | 8,6 | 8,6 | 8,6 | 8,5 | 8,3 | 8,3 | 8,4 | 8,7 |
| 2016 | 9,1 | 9,2 | 9,1 | 8,8 | 8,4 | 8,3 | 8,3 | 8,1 | 7,9 | 7,9 | 8,0 | 8,4 |
| 2017 | 8,5 | 8,4 | 8,3 | 7,8 | 7,4 | 7,2 | 7,1 | 6,9 | 6,6 | 6,6 | 6,7 | 6,8 |
| 2018 | 7,0 | 7,1 | 7,0 | 6,7 | 6,4 | 6,4 | 6,4 | 6,3 | 6,1 | 6,1 | 6,2 | 6,4 |
| 2019 | 6,7 | 6,7 | 6,6 | 6,3 | 6,1 | 6,0 | 6,0 | 5,9 | 5,7 | 5,7 | 5,8 | 6,2 |
| 2020 | 6,4 | 6,3 | 6,8 | 8,0 | 8,4 | 8,6 | 8,6 | 8,2 | 7,7 | 7,4 | 7,4 | 7,7 |
| 2021 | 8,0 | 8,2 | 8,2 | 7,9 | 7,6 | 7,4 | 7,1 | 6,5 | 6,0 | 6,0 | 6,4 | 6,7 |
| 2022 | 6,9 | 6,8 | 6,6/  6,8\* | 6,5 | 6,1 | 5,9 | 6,0 | 5,8 | 5,7 | 5,7 | 5,9 | 6,1 |
| 2023 | 6,3 | 6,3 | 6,1/  6,0\* | 5,7 | 5,5 | 5,5 | 5,6 | 5,5 | 5,3 | 5,3 | 5,4 | 5,7 |
| 2024 | 5,7 | 5,8 | *5,7/*  *5,8\** | 5,4 | 5,2 | 5,1 | 5,2 | 5,3 | 5,1 | 5,1 | 5,1 | 5,3 |
| 2025 | 5.5 | 5.7 | 5.4/  ***5,*** |  |  |  |  |  |  |  |  |  |
| \* Ņemot vērā, ka ekonomiski aktīvo iedzīvotāju skaits tiek aktualizēts reizi gadā, reģistrētā bezdarba līmenis marta beigās un turpmākajos mēnešos tiek aprēķināts pret jauno ekonomiski aktīvo iedzīvotāju skaitu. | | | | | | | | | | | | |

Salīdzinot 2025. gada marta beigas ar atbilstošo periodu pirms gada, **reģistrētā bezdarba līmenis** samazinājies par 0,3% punktiem - (no 5,8% uz 5,5%).

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| *Tabula 2.* | | | | | | | | | | | | |
| Bezdarbnieku skaits (uz mēneša beigām) | | | | | | | | | | | | |
| *Mēneši* | | | | | | | | | | | | |
| *Gadi* | **Jan** | **Feb** | **Mar** | **Apr** | **Mai** | **Jūn** | **Jūl** | **Aug** | **Sep** | **Okt** | **Nov** | **Dec** |
| 2015 | 86 246 | 87 873 | 86 604 | 82 833 | 80 567 | 80 688 | 80 671 | 79 825 | 78 557 | 78 052 | 79 153 | 81 780 |
| 2016 | 85 452 | 86 581 | 85 414 | 82 268 | 79 092 | 78 164 | 77 425 | 75 664 | 74 357 | 74 053 | 75 348 | 78 357 |
| 2017 | 80 016 | 79 152 | 76 431 | 71 705 | 68 439 | 66 708 | 65 554 | 63 717 | 61 461 | 61 014 | 61 538 | 63 121 |
| 2018 | 65 136 | 65 282 | 64 631 | 61 882 | 59 548 | 59 119 | 58 888 | 58 051 | 56 734 | 56 726 | 57 455 | 59 588 |
| 2019 | 61 951 | 62 477 | 61 244 | 58 188 | 56 105 | 55 750 | 55 373 | 54 390 | 52 595 | 52 651 | 53 783 | 57 808 |
| 2020 | 58 832 | 58 247 | 61 926 | 72 917 | 76 440 | 78 266 | 77 998 | 75 013 | 70 306 | 67 124 | 67 518 | 69 605 |
| 2021 | 72 612 | 74 494 | 74 232 | 71 376 | 68 765 | 67 307 | 64 392 | 59 040 | 54 524 | 54 042 | 57 536 | 60 774 |
| 2022 | 62 270 | 61 813 | 60 199 | 57 223 | 53 825 | 52 257 | 52 766 | 51 527 | 50 194 | 50 278 | 51 606 | 53 536 |
| 2023 | 55 285 | 55 707 | 53 837 | 50 808 | 48 850 | 49 239 | 49 962 | 49 095 | 47 415 | 47 083 | 48 184 | 50 344 |
| 2024 | 51 197 | 51 991 | 50 738 | 47 858 | 45 432 | 45 062 | 46 093 | 46 770 | 44 483 | 44 889 | 45 182 | 46 553 |
| 2025 | 48 827 | 49 889 | ***47 897*** |  |  |  |  |  |  |  |  |  |

Ar katru gadu ievērojami samazinās bezdarbnieku skaits - absolūtais samazinājums attiecībā pret 2021. gadu (1. ceturkšņa ietvaros). Skatoties bezdarbnieka skaita samazinājuma tempu salīdzinājumā ar iepriekšējā gada 1. ceturksni, tad redzams, ka 2022. gada 1. ceturksnī bezdarbnieku skaits samazinājās par 18,9%, 2023. gadā par 10,6%, 2024. gadā par 5,8%, bet 2025. gada 1. ceturksnī samazinājās par 5,6% (salīdzinājumā ar iepriekšējā gada 1. ceturksni).

|  |
| --- |
| Tabula 3.. |
| Reģistrētā bezdarbnieku skaita dinamika no 2021. gada līdz 2025. gadam  (uz marta beigām) |
| |  |  |  |  |  |  | | --- | --- | --- | --- | --- | --- | | Gads | Bezdarbnieku skaits (marta beigās) | Bezdarbnieku skaita absolūtais pieaugums/ samazinājums salīdzinājumā ar | | Bezdarbnieku skaita pieauguma/ samazinājuma temps  salīdzinājumā ar | | | iepriekšējā gada  martu (skaits) | 2021. gada martu (skaits) | iepriekšējā gada  martu, % | 2021. gada martu, % | | 2021. gads | 74 232 | - | - | - | - | | 2022. gads | 60 199 | -14 033 | -14 033 | -18.9 | -18.9 | | 2023. gads | 53 837 | -6 362 | -20 395 | -10.6 | -27.5 | | 2024. gads | 50 738 | -3 099 | -23 494 | -5.8 | -31.6 | | 2025. gads | 47 897 | -2 841 | -26 335 | -5.6 | -35.5 | |

|  |
| --- |
| Attēls 3. |
| Piešķirts-noņemts statuss |
|  |

Kopumā 2025. gada 3 mēnešos **bezdarbnieka statuss** piešķirts **25 004** personām, kas ir, par 513 personu vairāk (+2,1%), salīdzinot ar iepriekšējā gada atbilstošo periodu. Savukārt, **bezdarbnieka statuss** noņemts **23 804** personām, kas ir, par 363 personām mazāk (-1,5%), salīdzinot ar 2024. gada atbilstošo periodu.

Piesakoties bezdarbnieka statusam, iesniegumu elektroniski var iesniegt vairākos veidos: aizpildot iesniegumu NVA CV un vakanču portālā, izmantojot tiešsaistes formu e – adresē, vai atsūtot izvēlētajai NVA filiālei elektroniskajā pastā ar drošu elektronisko parakstu parakstītu iesnieguma veidlapu.

**2025. gada 3 mēnešos** NVA saņemti kopā **17 267 e-iesniegumi** statusa iegūšanai (69,1% no kopējā iesnieguma skaita), kas, salīdzinot ar atbilstošo periodu pirms gada, ir par 816 e-iesniegumu vairāk (+5,0%).

|  |
| --- |
| *Attēls 4.* |
| E-iesniegumu skaits statusa iegūšanai |
|  |

**Izmantojot** **NVA CV un vakanču portāla e-pakalpojumu** ”Pieteikšanās bezdarbnieka vai darba meklētāja statusam”, 2025. gada 3 mēnešos **saņemti 16 947 e-iesniegumi statusa iegūšanai** (67,8% no kopējā iesnieguma skaita), kas, salīdzinot ar atbilstošo periodu pirms gada, ir par **971 e- iesniegumiem vairāk** (+6,1%).

**Bezdarbnieka statistiskais portrets**

No reģistrēto bezdarbnieku kopskaita (47 897) 2025. gada marta beigās 52,1% (24 947) bija sievietes, bet 47,9% (22 950) - vīrieši.

2025. gada marta beigās vairāk kā puse reģistrēto bezdarbnieku bija ar bezdarba ilgumu līdz 6 mēnešiem – 30 769 jeb 64,2%. Savukārt 20,3% (9 727) reģistrēto bezdarbnieku bija ar bezdarba ilgumu no 6 līdz 12 mēneši. No gada līdz 3 gadiem - 10,3% (4 907), bet 5,2% (2 494) - vairāk par 3 gadiem.

|  |
| --- |
| *Attēls 5.* |
| Mēneša beigās reģistrēto bezdarbnieku skaits sadalījumā pēc bezdarba ilguma |
|  |

|  |
| --- |
| *Attēls 6.* |
| Vidējais bezdarba ilgums (mediāna) |
|  |

Vidējais bezdarba ilgums 2025. gada marta beigās bija **129 dienas** jeb 4 mēneši, kas, salīdzinot ar atbilstošo periodu pirms gada, ir par **1 dienu vairāk**.

Reģistrēto bezdarbnieku skaits sadalījumā pa profesijām pēc pēdējās nodarbošanās 2025. gada marta beigās, lielākais skaits: **“Pakalpojumu un tirdzniecības darbinieki”** pamatgrupā – pārdevējs konsultants – 1 022, mazumtirdzniecības veikala pārdevējs – 977, pavārs – 529, asistents personām ar invaliditāti – 371, aprūpētājs – 354. **“Kvalificēti strādnieki un amatnieki”** pamatgrupā – ēku celtnieks – 360, šuvējs – 310, kokapstrādes iekārtu operators – 252, krāsotājs – 146, automehāniķis – 145. **“Vecākie speciālisti”** pamatgrupā – projekta vadītājs – 474, pirmsskolas izglītības skolotājs – 267, programmētājs – 226, pārdošanas vadītājs – 173, vispārējās vidējās izglītības skolotājs – 113.

*Tabula 4.*

|  |  |  |  |  |
| --- | --- | --- | --- | --- |
| Bezdarbnieku skaits sadalījumā pēc pēdējās nodarbošanās (nodarbošanas "Darbs", "Pašnodarbinātība", "Pusslodzes darbs") profesijas pa profesiju grupām (pēc LR profesiju klasifikatora) perioda beigās | | | | |
| **Profesiju pamatgr.** | **Profesiju pamatgrupas nosaukums** | **Bezdarbnieku skaits  2025. gada**  **marta beigās** | **Bezdarbnieku skaits  2024. gada**  **marta beigās** | **Izmaiņas (skaits)** |
| **Nr.** |
| **Augstas kvalifikācijas profesijas, tai skaitā:** | | **11 021** | **11 682** | **-661** |
| **0** | Nacionālo bruņoto spēku profesijas | 60 | 37 | 23 |
| **1** | Vadītāji | 2 012 | 2 064 | -52 |
| **2** | Vecākie speciālisti | 4 586 | 4 896 | -310 |
| **3** | Speciālisti | 4 363 | 4 685 | -322 |
| **Vidējas kvalifikācijas profesijas, tai skaitā:** | | **17 519** | **18 224** | **-705** |
| **4** | Kalpotāji | 2 706 | 2 765 | -59 |
| **5** | Pakalpojumu un tirdzniecības darbinieki | 6 082 | 6 016 | 66 |
| **6** | Kvalificēti lauksaimniecības, mežsaimniecības un zivsaimniecības darbinieki | 561 | 629 | -68 |
| **7** | Kvalificēti strādnieki un amatnieki | 4 761 | 5 134 | -373 |
| **8** | Iekārtu un mašīnu operatori un izstrādājumu montieri | 3 409 | 3 680 | -271 |
| **Zemas kvalifikācijas profesijas** | | **8 289** | **9 020** | **-731** |
|  | **Nav norādīts** | **3 984** | **2 888** | **1 096** |
| **Kopā** | | **40 813** | **41 814** | **-1 001** |

Gada griezumā ir vērojams **bezdarbnieku skaita samazinājums** visās profesiju pamatgrupās. Visvairāk samazinājies vidējas kvalifikācijas profesiju pamatgrupā “Kvalificēti strādnieki un amatnieki” – ēku celtnieks (-140), būvgaldnieks (-37), būvnieks (-36), elektriķis (-36), kokapstrādes iekārtu operators (-34). Augstas kvalifikācijas profesiju pamatgrupā “Speciālisti” – tirdzniecības pārdevējs (-58), tirdzniecības pārstāvis (-43), nodarbinātības organizators (-23), automatizētās montāžas līnijas operators (-21), grāmatveža palīgs (-20) un augstas kvalifikācijas profesiju pamatgrupā “Vecākie speciālisti” – pirmsskolas izglītības skolotājs (-80), jurists (-38), programmētājs (-32), grafikas dizainers (-24), sabiedrisko attiecību speciālists (-17).

Reģistrēto bezdarbnieku kopskaitā 2025. gada marta beigās lielāko īpatsvaru veidoja bezdarbnieki **ar profesionālo izglītību – 15 537** bezdarbnieki, kas ir **32,4% no kopējā reģistrēto bezdarbnieku skaita,** no kuriem nedaudz vairāk kā puse (55,0%) ir vecumā 50 gadi un vairāk. Bezdarbnieku kopskaits 2025. gada marta beigās **11 889** (24,8%) bija **bezdarbnieki ar vispārējo vidējo izglītību, 11 237** (23,5%) – ar **augstāko izglītību**, **7 753** (16,2%) – ar **pamatizglītību.**

Salīdzinot 2025. gada marta beigās NVA uzskaitē reģistrētos bezdarbniekus sadalījumā pēc iegūtās izglītības ar atbilstošo periodu pirms gada - bezdarbnieku ar augstāko izglītību īpatsvars palicis nemainīgs, īpatsvars ar profesionālo izglītību palielinājies par 0,4% punktiem, ar izglītības līmeni, kas zemāks par pamatizglītību vai arī nav norādīta iegūtā izglītība palielinājies par 0,1% punktiem, bet savukārt samazinājies bezdarbnieku īpatsvars ar vispārējo vidējo izglītību – par 0,4% punktiem un ar pamatizglītību – par 0,2% punktiem.

|  |
| --- |
| *Attēls 7.* |
| Bezdarbnieki sadalījumā pēc iegūtās izglītības (% uz perioda beigām) |
|  |

Dalījumā **pa vecuma grupām** 2025. gada marta beigās lielāko reģistrēto bezdarbnieku skaitu veidoja bezdarbnieki vecumā no **50 – 59 gadiem** – **11 890**, kas ir 24,8% no kopējā reģistrēto bezdarbnieku skaita, **10 808** (22,6%) – bezdarbnieki vecumā **no 30 līdz 39 gadiem**, **10 236** (21,4%) – bezdarbnieki vecumā no **40 līdz 49 gadiem, 7 252** (15,1%) – bezdarbnieki vecumā no **20 līdz 29 gadiem, 7 194** (15,0%) – bezdarbnieki vecumā no **60 un vairāk gadi** un **517** (1,1%) – bezdarbnieki vecumā no **15 līdz 19 gadiem.**

|  |
| --- |
| *Attēls 8.* |
| Bezdarbnieki sadalījumā pa vecuma grupām (% uz perioda beigām) |
|  |

Salīdzinot 2025. gada marta beigās NVA uzskaitē reģistrētos bezdarbniekus sadalījumā pa vecuma grupām ar atbilstošo periodu pirms gada - vecumā no 20 – 29 gadiem īpatsvars pieaudzis – par 0,8% punktiem, bezdarbnieku vecumā no 60 un vairāk gadi par 0,7% punktiem, vecumā no 15 – 19 gadiem par 0,2% punktu, savukārt samazinājies bezdarbnieku īpatsvars vecumā no 30 – 39 gadiem par 1,0% punktiem, bezdarbnieku vecumā no 40 – 49 gadiem par 0,4% punktiem un vecumā no 50 – 59 gadiem – par 0,3% punktu.

2025. gada marta beigās bezdarbnieku kopskaitā 15,5% bija ilgstošie bezdarbnieki, 8,5% – jaunieši bezdarbnieki vecumā no 15 līdz 24 gadiem, 13,2% – personas ar invaliditāti, 0,5% – personas pēc bērna kopšanas atvaļinājuma, 0,07% - personas pēc atbrīvošanas no ieslodzījuma, savukārt 39,8% bija bezdarbnieki vecumā 50 gadi un vairāk.

|  |
| --- |
| *Attēls 9.*  Mērķgrupu bezdarbnieki 2025. gada marta beigās |
|  |

Salīdzinot ar attiecīgo periodu pirms gada, absolūtos skaitļos bezdarbnieku skaita **samazinājums** **vērojams** “Personas pēc atbrīvošanas no ieslodzījuma” (-11,1%) un “Ilgstošie bezdarbnieki” (-7,0%). Tāpat samazinājums ir grupās: “Bezdarbnieki vecumā 50 gadi un vairāk” (-4,4%) un grupā “Personas pēc bērna kopšanas atvaļinājuma” (-2,9%). Savukārt, **palielinājums** - “Jaunieši – bezdarbnieki vecumā 15 -24 gadi” (+4,8%) un “Bezdarbnieki ar invaliditāti” (+1,1%) mērķgrupās.

***Ilgstošie bezdarbnieki***

2025. gada marta beigās NVA uzskaitē bija **7 401 ilgstošais bezdarbnieks**, kas ir **15,5%** no kopējā reģistrēto bezdarbnieku skaita. Ilgstošo bezdarbnieku kopskaitā 63,0% bija bezdarbnieki vecumā 50 gadi un vairāk, (tai skaitā) 27,2% - pirmspensijas vecumā, 24,9% – bezdarbnieki ar invaliditāti, 1,9% – jaunieši bezdarbnieki (15 – 24 gadi).

Attēls 10.

|  |
| --- |
| Pārskata perioda beigās |
|  |

No reģistrēto ilgstošo bezdarbnieku kopskaita (7 401) 2025. gada marta beigās 53,9% (3 989) bija sievietes, bet 46,1% (3 412) - vīrieši.

Lielākais ilgstošo bezdarbnieku skaita **pieaugums**, salīdzinot ar iepriekšējā gada atbilstošo periodu, sadalījumā pa profesijām pēc pēdējās nodarbošanās: palīgstrādnieks (+22), klientu apkalpošanas speciālists (+12), projekta vadītājs (+9), kompozīto ražojumu montieris (+9), automobiļa vadītājs (+8), dežurants (+8), lietvedis (+8), projekta vadītāja asistents (+7), pavārs (+6), kravas automobiļa vadītājs (+6). Savukārt, **samazinājums** - sētnieks (– 32), mazumtirdzniecības veikala pārdevējs (– 30), apkopējs (– 28), kokapstrādes iekārtu operators (– 20), ceha strādnieks (– 17), apkures/ krāšņu kurinātājs (-14), auklis (-11), pārdevējs konsultants (-10), traktora vadītājs (-10), mežstrādnieks (-9).

Salīdzinot ar 2024. gada atbilstošo periodu, ilgstošo bezdarbnieku skaits **samazinājies** kopā par 557 personām jeb 7,0%. Ilgstošo bezdarbnieku skaitā vērojams **samazinājums** – Rīgas (-25,5%), Vidzemes (-10,2%), Latgales (-5,1%), savukārt, **pieaugums** - Zemgales (+2,9%) un Kurzemes reģionā (+8,1%).

*Attēls 11.*

|  |
| --- |
| **Bezdarbnieka portrets** (ilgstošie)  **(izmaiņas salīdzinājumā ar 2024. gada 31. martu)** |
|  |

2025. gada 3 mēnešos **darbā iekārtojies 442** ilgstošie bezdarbnieki, no kuriem **269** (60,9%) ilgstošie bezdarbnieki ir **iekārtojušies darbā pēc kāda aktīvā NVA pasākuma** pabeigšanas (izņemot KPP, informatīvās dienas, e – apmācības, e-karjeras pašizspēte).

***Jaunieši bezdarbnieki***

2025. gada marta beigās **4 065** jeb 8,5% no bezdarbnieku kopskaita bija **jaunieši bezdarbnieki vecumā no 15 līdz 24** **gadiem**.2025. gada marta beigās bezdarbnieku (15-24 gadi) kopskaitā 3,4% bija ilgstošie bezdarbnieki, 4,0% – personas ar invaliditāti, 1,3% – personas pēc bērna kopšanas atvaļinājuma.

*Attēls 12.*

|  |
| --- |
| Pārskata perioda beigās |
|  |

No reģistrēto bezdarbnieku (jaunieši vecumā no 15 līdz 24 gadiem) kopskaita (4 065) 2025. gada marta beigās 53,1% (2 160) bija sievietes, bet 46,9% (1 905) - vīrieši.

*Attēls 13.*

|  |
| --- |
| **Bezdarbnieka portrets** (jaunieši vecumā no 15 līdz 24 gadiem)  **(izmaiņas salīdzinājumā ar 2024. gada 31. martu)** |
|  |

Salīdzinot ar 2024. gada atbilstošo periodu, jauniešu (vecumā no 15 līdz 24 gadiem) bezdarbnieku skaits **palielinājies** kopā par 187 personām jeb 4,8%. Bezdarbnieku (jaunieši vecumā no 15 līdz 24 gadiem) skaitā vērojams **samazinājums** –Vidzemes reģionā (-8,5%), savukārt, pārējos reģionos vērojams **pieaugums** - Kurzemes reģionā (+15,0%), Zemgales (+14,3%), Rīgas (+3,7%) un Latgales (+2,5%).

Lielākais bezdarbnieku (15-24 gadi) skaits sadalījumā pa profesijām pēc pēdējās nodarbošanās: pārdevējs konsultants – 196, palīgstrādnieks – 187, viesmīlis – 114, klientu apkalpošanas speciālists – 84, krupjē – 71, mazumtirdzniecības veikala pārdevējs – 66, noliktavas darbinieks – 61, pavārs – 53, ceha strādnieks – 47, bārmenis – 46.

2025. gada 3 mēnešos **darbā iekārtojušies** **1 558** bezdarbnieki vecumā no 15 līdz 24 gadiem, no kuriem **136** (8,7%) jaunieši bezdarbnieki ir **iekārtojušies darbā pēc kāda aktīvā NVA pasākuma** pabeigšanas (izņemot KPP, informatīvās dienas, e – apmācības, e-karjeras pašizspēte).

***Bezdarbnieki ar invaliditāti***

2025. gada marta beigās **6 320** jeb **13,2%** no reģistrētā bezdarbnieku kopskaita valstī bija **bezdarbnieki ar invaliditāti**.Salīdzinot ar atbilstošo periodu pirms gada, mērķgrupas **palielinājums** absolūtos skaitļos ir par 71 personu (1,1%). Bezdarbnieku ar invaliditāti skaitā vērojams **samazinājums** – Latgales (-4,4%), Vidzemes (-3,3%) un Zemgales (-1,0%), savukārt Kurzemes (+13,0%) un Rīgas (+7,3%) reģionos **palielinājums**.

2025. gada marta beigās vairāk nekā puse (65,3%) no reģistrētajiem bezdarbniekiem ar invaliditāti ir vecumā virs 50 gadiem, (tai skaitā) 28,4% no reģistrētajiem bezdarbniekiem ar invaliditāti bija pirmspensijas vecuma bezdarbnieki, 29,2% no reģistrētajiem bezdarbniekiem ar invaliditāti bija ilgstošie bezdarbnieki, jaunieši bezdarbnieki (15-24 gadi) ir 2,6%.

*Attēls 14.*

|  |
| --- |
| Pārskata perioda beigās |
|  |

No reģistrēto bezdarbnieku ar invaliditāti kopskaita (6 320) 2025. gada marta beigās 49,8% (3 148) bija sievietes, bet 50,2% (3 172) - vīrieši.

*Attēls 15.*

|  |
| --- |
| **Bezdarbnieka portrets** (ar invaliditāti)  **(izmaiņas salīdzinājumā ar 2024. gada 31. martu)** |
|  |

Lielākais bezdarbnieku ar invaliditāti skaits, sadalījumā pa profesijām pēc pēdējās nodarbošanās 2025. gada marta beigās: palīgstrādnieks – 427, apkopējs – 312, mazumtirdzniecības veikala pārdevējs – 165, sētnieks – 140, pārdevējs konsultants – 119, kravas automobiļa vadītājs – 115, asistents personām ar invaliditāti – 103, automobiļa vadītājs – 100, aprūpētājs – 86, pavārs – 79.

2025. gada 3 mēnešos **darbā iekārtojušās** **788** personas ar invaliditāti, no kurām **135** (17,1%) ir **iekārtojušās darbā pēc kāda aktīvā NVA pasākuma** pabeigšanas (izņemot KPP, informatīvās dienas, e – apmācības, e-karjeras pašizspēte).

***Bezdarbnieki vecumā 50 gadi un vairāk***

NVA 2025. gada marta beigās reģistrēti **19 084 bezdarbnieki vecumā 50 gadi un vairāk**, kas ir **39,8%** no kopējā reģistrētā bezdarbnieku skaita valstī. No tiem 10 512 jeb 55,1% bija ar bezdarba ilgumu līdz 6 mēnešiem, 20,5% (3 911) reģistrēto bezdarbnieku vecumā 50 gadi un vairāk bija ar bezdarba ilgumu no 6 līdz 12 mēneši. Savukārt, ilgstoši bez darba bija 24,4% (no gada līdz 3 gadiem - 14,9% (2 852), bet 9,5% (1 809) - vairāk par 3 gadiem).

No reģistrēto bezdarbnieku (vecumā 50 gadi un vairāk gadi) kopskaita (19 084) 2025. gada marta beigās 49,9% (9 520) bija sievietes, bet 50,1% (9 564) - vīrieši.

2025. gada marta beigās 21,6% no reģistrētajiem bezdarbniekiem vecumā 50 gadi un vairāk gadi bija bezdarbnieki ar invaliditāti, 24,4% – ilgstošie bezdarbnieki, 37,7% – pirmspensijas vecuma bezdarbnieki.

*Attēls 16.*

|  |
| --- |
| Pārskata perioda beigās |
|  |

Lielākais bezdarbnieku vecumā 50 gadi un vairāk skaits sadalījumā pa profesijām pēc pēdējās nodarbošanās 2025. gada marta beigās: palīgstrādnieks – 1 091, apkopējs – 813, mazumtirdzniecības veikala pārdevējs – 466, sētnieks – 384, kravas automobiļa vadītājs – 380, pārdevējs konsultants – 291, automobiļa vadītājs – 269, aprūpētājs – 231, asistents personām ar invaliditāti – 221.

*Attēls 17.*

|  |
| --- |
| **Bezdarbnieka portrets** (vecumā 50 gadi un vairāk)  **(izmaiņas salīdzinājumā ar 2024. gada 31. martu)** |
|  |

Salīdzinot ar 2024. gada atbilstošo periodu, bezdarbnieku vecumā 50 gadi un vairāk skaits **samazinājies** kopā par 877 personām jeb 4,4%. Bezdarbnieku vecumā 50 gadi un vairāk skaitā **samazinājums** vērojams – Vidzemes (-11,8%), Latgales (-7,0%), Zemgales (-4,0%) un Rīgas (- 2,3%) reģionos, bet **palielinājums** vērojams Kurzemes reģionā (+4,2%).

2025. gada 3 mēnešos **darbā iekārtojušies** **3 674** bezdarbnieki vecumā 50 gadi un vairāk, **no kuriem** **476 (13,0%)** ir iekārtojušies darbā **pēc kāda aktīvā NVA pasākuma** pabeigšanas (izņemot KPP, informatīvās dienas, e – apmācības, e-karjeras pašizspēte).

***Bezdarbnieki pirmspensijas vecumā***

NVA 2025. gada marta beigās reģistrēti **7 194 bezdarbnieki pirmspensijas vecumā**, kas ir **15,0%** no kopējā reģistrētā bezdarbnieku skaita valstī. No tiem 3 692 jeb 51,3% bija ar bezdarba ilgumu līdz 6 mēnešiem, 20,7% (1 489) reģistrēto bezdarbnieku pirmspensijas vecumā bija ar bezdarba ilgumu no 6 līdz 12 mēneši. Savukārt, ilgstoši bez darba bija 28,0% (no gada līdz 3 gadiem - 16,5% (1 184), bet 11,5% (829) - vairāk par 3 gadiem).

No reģistrēto bezdarbnieku (pirmspensijas vecumā) kopskaita (7 194) 2025. gada marta beigās 51,4% (3 698) bija sievietes, bet 48,6% (3 496) - vīrieši.

2025. gada marta beigās 25,0% no reģistrētajiem bezdarbniekiem pirmspensijas vecumā bija bezdarbnieki ar invaliditāti, 28,0% – ilgstošie bezdarbnieki.

*Attēls 18.*

|  |
| --- |
| Pārskata perioda beigās |
|  |

Lielākais bezdarbnieku pirmspensijas vecumā skaits sadalījumā pa profesijām pēc pēdējās nodarbošanās 2025. gada marta beigās: palīgstrādnieks – 391, apkopējs – 386, sētnieks – 178, kravas automobiļa vadītājs – 161, mazumtirdzniecības veikala pārdevējs – 157, automobiļa vadītājs – 132, aprūpētājs – 93, asistents personām ar invaliditāti – 91, pārdevējs konsultants – 89, pavārs - 70.

*Attēls 19.*

|  |
| --- |
| **Bezdarbnieka portrets** (pirmspensijas vecumā)  **(izmaiņas salīdzinājumā ar 2024. gada 31. martu)** |
|  |

Salīdzinot ar 2024. gada atbilstošo periodu, bezdarbnieku pirmspensijas vecumā skaits **samazinājies** kopā par 457 personu jeb 6,0%. Bezdarbnieku pirmspensijas vecumā skaitā visos reģionos vērojams **samazinājums** – Latgales (-7,4%), Vidzemes (-6,7%), Zemgales (-6,5%), Rīgas (-6,1%) un Kurzemes reģionā (-1,3%).

2025. gada 3 mēnešos **darbā iekārtojušies** **942** bezdarbnieki pirmspensijas vecumā, **no kuriem** **105 (11,1%)** ir iekārtojušies darbā **pēc kāda aktīvā NVA pasākuma** pabeigšanas (izņemot KPP, informatīvās dienas, e – apmācības, e-karjeras pašizspēte).

# REĢISTRĒTĀS DARBA VIETAS VALSTĪ

2025. gada 3 mēnešos NVA reģistrētas **26 598** **jaunas brīvās darba vietas**, kas ir par 4 209 jeb 18,8% **vairāk**, salīdzinot ar 2024. gada 3 mēnešiem.


2025. gada marta beigās bija reģistrētas **aktuālas 13 721 brīvā darba vieta**, kas ir par

5 849 jeb 29,9% **mazāk**, salīdzinot ar 2024. gada martu.

|  |  |
| --- | --- |
|  | Attēls 20. |
| Pārskata periodā NVA reģistrētās brīvās darba vietas, reģistrēto un noņemto vakanču attiecība | |
|  | |

*Attēls 21.*

|  |
| --- |
| Brīvo darba vietu skaits pēc uzņēmuma nozares (NACE 2.1) TOP 10  *struktūra 2025. gada marta beigās, procentos* |

******

NVA 2025. gada marta beigās brīvo darba vietu skaits sadalījumā pēc uzņēmuma nozares (lielākais skaits): Būvniecība – 2 271 (17%), Apstrādes rūpniecība – 2 071 (15%), Administratīvo un apkalpojošo dienestu darbība – 1 982 (14%), Transports un uzglabāšana – 1 739 (13%), Vairumtirdzniecība un mazumtirdzniecība – 1 011 (7%), Valsts pārvalde un aizsardzība; obligātā sociālā apdrošināšana – 957 (7%), Veselība un sociālā aprūpe – 587 (4%), Izmitināšana un ēdināšanas pakalpojumi – 551 (4%), Citi pakalpojumi – 452 (3%) un Lauksaimniecība, mežsaimniecība un zveja – 425 (3%).

Gada griezumā ir vērojams **brīvo darba vietu samazinājums** visās profesiju pamatgrupās, izņemot augstas kvalifikācijas profesiju pamatgrupā “Nacionālo bruņoto spēku profesijas” (palielinājums par 99 brīvām darba vietām). Savukārt, vislielākais brīvo darba vietu samazinājums ir vidējas kvalifikācijas profesiju pamatgrupā “Kvalificēti strādnieki un amatnieki” – samazinājums par 1 905 brīvam darba vietām.

Tabula 5.

|  |  |  |  |  |
| --- | --- | --- | --- | --- |
| Brīvo darba vietu skaits sadalījumā pa profesiju grupām (pēc LR profesiju klasifikatora) perioda beigās | | | | |
| Profesiju pamatgr.  Nr. | Profesiju pamatgrupas  nosaukums | Brīvo darbvietu skaits 2025. gada marta beigās | Brīvo darbvietu skaits 2024.gada marta beigās | Izmaiņas (skaits) |
| Augstas kvalifikācijas profesijas, tai skaitā: | | **2 181** | **2 626** | **-445** |
| 0 | Nacionālo bruņoto spēku profesijas | 101 | 2 | 99 |
| 1 | Vadītāji | 151 | 215 | -64 |
| 2 | Vecākie speciālisti | 1 249 | 1 519 | -270 |
| 3 | Speciālisti | 680 | 890 | -210 |
| Vidējas kvalifikācijas profesijas, tai skaitā: | | **6 621** | **9 955** | **-3 334** |
| 4 | Kalpotāji | 447 | 1 032 | -585 |
| 5 | Pakalpojumu un tirdzniecības darbinieki | 1 370 | 1 606 | -236 |
| 6 | Kvalificēti lauksaimniecības, mežsaimniecības un zivsaimniecības darbinieki | 76 | 132 | -56 |
| 7 | Kvalificēti strādnieki un amatnieki | 2 536 | 4 441 | -1 905 |
| 8 | Iekārtu un mašīnu operatori un izstrādājumu montieri | 2 192 | 2 744 | -552 |
| Zemas kvalifikācijas profesijas | | **4 919** | **6 989** | **-2 070** |
| Kopā | | **13 721** | **19 570** | **-5 849** |

**Darba devēju aktuālās pieprasītākās profesijas, salīdzinājumā ar reģistrēto bezdarbnieku skaitu, kuri minēto profesiju norādījuši kā vēlamo darbu 2025. gada marta beigās (Top 10)**

|  |  |
| --- | --- |
|  | Attēls 22. |
| Darba tirgus pieprasījums un piedāvājums  TOP10 iztrūkums/ pārpalikums (dati uz 31.03.2025.)  augstas kvalifikācijas profesijas | |
|  | |
|  | Attēls 23. |
| Darba tirgus pieprasījums un piedāvājums  TOP10 iztrūkums/ pārpalikums (dati uz 31.03.2025.)  vidējas kvalifikācijas profesijas | |
|  | |
|  | Attēls 24. |
| Darba tirgus pieprasījums un piedāvājums  TOP10 iztrūkums/ pārpalikums (dati uz 31.03.2025.)  zemas kvalifikācijas profesijas | |
|  | |

**Ilgstoši neaizpildītās brīvās darbvietas**

2025. gada marta beigās NVA bija reģistrētas **1 162 ilgāk par 3 mēnešiem neaizpildītas brīvās darbvietas**, kas veido 8,5% no brīvo darba vietu kopskaita pārskata perioda beigās (13 721). Lielākais ilgstoši neaizpildīto vakanču īpatsvars vērojams Rīgas (10,5%) un Zemgales (3,6%) reģionos, savukārt mazākais – Vidzemes reģionā – 2,4%. Kurzemes reģionā t.i. 2,9%, bet Latgales reģionā – 3,1%.

*Tabula 6.*

|  |  |  |  |  |  |
| --- | --- | --- | --- | --- | --- |
| **Vakance nav aizpildīta** | **Reģioni (dati uz 31.03.2025.)** | | | | |
| **Kurzemes** | **Latgales** | **Rīgas** | **Vidzemes** | **Zemgales** |
| līdz 1 mēnesim | 61% | 74% | 43% | 71% | 64% |
| no 1 līdz 2 mēnešiem | 20% | 16% | 24% | 12% | 23% |
| no 2 līdz 3 mēnešiem | 17% | 7% | 23% | 15% | 10% |
| no 3 līdz 4 mēnešiem | 0% | 2% | 2% | 0% | 0% |
| no 4 līdz 5 mēnešiem | 0% | 0% | 2% | 0% | 2% |
| no 5 līdz 6 mēnešiem | 0% | 0% | 1% | 0% | 0% |
| ilgāk par 6 mēnešiem | 2% | 1% | 5% | 2% | 1% |

|  |  |
| --- | --- |
|  | Attēls 25. |
| Darba tirgus pieprasījums un piedāvājums Rīgas reģionā  TOP10 iztrūkums/ pārpalikums (dati uz 31.03.2025.)  Ilgstoši neaizpildītās (ilgāk par 3 mēnešiem) brīvās darbvietas sadalījumā pa profesijām, bezdarbnieku skaits reģionā pēc vēlamās profesijas | |
|  | |

|  |  |
| --- | --- |
|  | Attēls 26. |
| Darba tirgus pieprasījums un piedāvājums Vidzemes reģionā  iztrūkums/ pārpalikums (dati uz 31.03.2025.)  Ilgstoši neaizpildītās (ilgāk par 3 mēnešiem) brīvās darbvietas sadalījumā pa profesijām, bezdarbnieku skaits reģionā pēc vēlamās profesijas | |
|  | |

|  |  |
| --- | --- |
|  | Attēls 27. |
| Darba tirgus pieprasījums un piedāvājums Zemgales reģionā  iztrūkums/ pārpalikums (dati uz 31.03.2025.)  Ilgstoši neaizpildītās (ilgāk par 3 mēnešiem) brīvās darbvietas sadalījumā pa profesijām, bezdarbnieku skaits reģionā pēc vēlamās profesijas | |
|  | |

|  |  |
| --- | --- |
|  | Attēls 28. |
| Darba tirgus pieprasījums un piedāvājums Kurzemes reģionā  iztrūkums/ pārpalikums (dati uz 31.03.2025.)  Ilgstoši neaizpildītās (ilgāk par 3 mēnešiem) brīvās darbvietas sadalījumā pa profesijām, bezdarbnieku skaits reģionā pēc vēlamās profesijas | |
|  | |

|  |  |
| --- | --- |
|  | Attēls 29. |
| Darba tirgus pieprasījums un piedāvājums Latgales reģionā  TOP10 iztrūkums/ pārpalikums (dati uz 31.03.2025.)  Ilgstoši neaizpildītās (ilgāk par 3 mēnešiem) brīvās darbvietas sadalījumā pa profesijām, bezdarbnieku skaits reģionā pēc vēlamās profesijas | |
|  | |

# INFORMĀCIJA PAR NVA ĪSTENOTAJIEM PASĀKUMIEM UN DARBIEKĀRTOŠANĀS

2025. gada 3 mēnešos dalību **NVA pasākumos uzsāka/saņēma pakalpojumus** (t.sk. KPP un karjeras konsultācijas) **18 858 personas** (unikālās personas), kas piedalījās **29 691 aktivitātē**.

Attēls 30.

|  |
| --- |
| 2025. gada 3 mēnešos uzsākuši dalību prasmju apguves pasākumos  (t.sk. darba meklētāji un citas personas) |
|  |

Attēls 31.

|  |
| --- |
| 2025. gada 3 mēnešos uzsākuši dalību attālinātās apmācības pasākumos  (t.sk. darba meklētāji un citas personas) |
|  |

Attēls 32.

|  |
| --- |
| 2025. gada 3 mēnešos uzsākuši dalību apmācībās pie darba devēja, kvalifikācijas ieguves un konkurētspējas paaugstināšanas pasākumos (t.sk. darba meklētāji un citas personas) |
|  |

Attēls 33.

|  |
| --- |
| 2025. gada 3 mēnešos uzsākuši dalību nodarbinātības pasākumos |
|  |

Attēls 34.

|  |
| --- |
| 2025. gada 3 mēnešos uzsākuši dalību atbalsta pasākumos |
|  |

Tabula 7.

|  |
| --- |
| 2025. gada 3 mēnešos uzsākuši dalību atbalsta pasākumos  (t.sk. darba meklētāji un citas personas) |
| |  |  |  | | --- | --- | --- | | **Pasākuma nosaukums** | **Dalību skaits** | **Unikālo personu skaits** | | Karjeras konsultācijas | 12 206 | 8 988 | | E-karjeras pašizpēte | 6 231 | 5 554 | | Psihologa konsultācija (individuālās, grupu) | 756 | 222 | | Atbalsts reģionālai mobilitātei | 589 | 587 | | Nodarbināto personu reģionālās mobilitātes veicināšana | 493 | 491 | | Profesionālās piemērotības noteikšana | 12 | 12 | | Emocionālā stresa terapija | 2 | 2 | | Mentora pakalpojumi | 29 | 29 | |

*Datos netiek iekļauti - obligātā veselības pārbaude, ergoterapeita pakalpojums, surdotulka pakalpojums, darba vietas pielāgošana, individuālie aizsardzības līdzekļi, EURES, informatīvā diena un transporta pakalpojums.*

2025. gada 3 mēnešos **darbā iekārtojušies 14 274** bezdarbnieks, no tiem **1 757 (12,3%)** bezdarbnieki ir **iekārtojušies darbā pēc kāda aktīvā NVA pasākuma pabeigšanas** (izņemot KPP, informatīvās dienas, e – apmācības, e-karjeras pašizspēte).

Tabula 8.

|  |  |
| --- | --- |
| Bezdarbnieku darbā iekārtošanās |  |
| |  |  |  |  |  |  |  | | --- | --- | --- | --- | --- | --- | --- | | Mēnesis | 2024 | | | 2025 | | | | darbā iekārtojušos skaits | iekārtojušies darbā pēc kāda aktīvā pasākuma pabeigšanas (izņemot KPP, informatīvās dienas, e – apmācības, e-karjeras pašizspēte) | | darbā iekārtojušos skaits | iekārtojušies darbā pēc kāda aktīvā pasākuma pabeigšanas (izņemot KPP, informatīvās dienas, e – apmācības, e-karjeras pašizspēte) | | | skaits | % no darbā iekārtojušā kopskaita | skaits | % no darbā iekārtojušā kopskaita | | **1. ceturksnī kopā** | **13 581** | **1 717** | **12,6%** | **14 274** | **1 757** | **12,3%** | | | **2. ceturksnī kopā** | **15 084** | **2 908** | **19,3%** |  |  |  | | **3. ceturksnī kopā** | **14 367** | **2 942** | **20,5%** |  |  |  | | **4. ceturksnī kopā** | **11 632** | **2 623** | **22,5%** |  |  |  | | **Kopā** | **54 664** | **10 190** | **18,6%** | **14 274** | **1 757** | **12,3%** | |  |

Vidējais darbā iekārtošanās ātrums (mediāna) 2025. gada marta beigās bija **104 dienas**, kas, salīdzinot ar atbilstošo periodu pirms gada – darbā iekārtojās par **6 dienām** vēlāk.

Attēls 35.

|  |
| --- |
| Bezdarbnieku darbā iekārtošanās ātrums |
|  |

2025. gada 3 mēnešos vidējais iekārtošanās ātrums sadalījumā pa mērķgrupām:

* ilgstošie bezdarbnieki darbā iekārtojās vidēji 506 dienās (par 7 dienām ātrāk nekā 2024. gada 3 mēnešos);
* personas ar invaliditāti - 134 dienās (par 14 dienu vēlāk);
* jaunieši vecumā no 15-24 gadiem - 77 dienās (par 7 dienām ātrāk);
* personas pēc bērna kopšanas atvaļinājuma – 147 dienās (par 43 dienām vēlāk);
* pirmspensijas vecumā - 123 dienās (par 5 dienām vēlāk);
* 50 gadi un vairāk - 117 dienās (par 4 dienām vēlāk nekā 2024. gada 3 mēnešos).

# APKOPOJOŠĀ STATISTIKA

Tabula 9.

|  |  |  |  |  |  |
| --- | --- | --- | --- | --- | --- |
|  | 31.12.2021. | 31.12.2022. | 31.12.2023. | 31.12.2024. | 31.03.2025. |
| Reģistrēto bezdarbnieku skaits | 60 774 | 53 536 | 50 344 | 46 553 | 47 897 |
| Reģistrētā bezdarba līmenis | 6,7% | 6,1% | 5,7% | 5,3% | 5,5% |
| Cilvēku, kas gada laikā saņēmuši reģistrētā bezdarbnieka statusu, skaits (plūsma reģistrētajā bezdarbā) | 88 570 | 90 577 | 93 181 | 92 426 | 25 004 |
| Kopējais apkalpoto klientu skaits (uzskaitē gada sākumā + saņēmuši bezdarbnieka statusu) | 158 175 | 151 351 | 146 717 | 142 770 | 71 557 |
| Vidējais bezdarba ilgums (dienās) gada laikā | 188 | 148 | 132 | 126 | 123 |
| Gada laikā reģistrēto vakanču skaits | 94 234 | 114 188 | 87 330 | 89 216 | 26 598 |
| Darbā iekārtojušos cilvēku skaits (gada laikā) | 59 672 | 56 026 | 54 539 | 54 664 | 14 274 |
| Ilgstošā bezdarba īpatsvars | 24,4% | 19,2% | 15,9% | 15,3% | 15,5% |
| Atbalstu saņēmušo cilvēku skaits (unikālās personas visos pasākumos) | 64 476 | 64 150 | 84 140 | 66 945 | 18 858 |
| \*Subsidētajā nodarbinātībā iesaistīto bezdarbnieku skaits (unikālie) | 2 009 | 2 444 | 846 | 1 289 | 268 |
| \*\*Apmācību pasākumos iesaistīto skaits (unikālie) | 15 851 | 14 704 | 26 350 | 18 905 | 6 544 |

\*Subsidētajā nodarbinātībā iekļauti *Darbam nepieciešamo iemaņu attīstība* un *Pasākums noteiktām personu grupām projekts.*

\*\*Apmācību pasākumos no 2017. gada līdz 2020. gadam iekļauta – Profesionālā un neformālā apmācība, no 2021. gada iekļauta – Profesionālā, neformālā un praktiskā apmācība, e-apmācība, apmācības tiešsaistes kursu platformās, attālinātā apmācība Google programmās un attālinātā apmācība Pilotprojekts, savukārt no 2023. gada iekļauta – Profesionālā, neformālā un praktiskā apmācība, e-apmācība, apmācības tiešsaistes kursu platformās, attālinātā apmācība Google programmās un augstākā izglītība.